				|

		52014PC0395

			Proposta għal DEĊIŻJONI TA’ IMPLIMENTAZZJONI TAL-KUNSILL li tawtorizza lill-Italja tapplika, f'żoni ġeografiċi determinati, rati mnaqqsa ta’ tassazzjoni fuq il-gażolju u l-LPG użat għal raġunijiet ta’ tisħin skont l-Artikolu 19 tad-Direttiva 2003/96/KE /* COM/2014/0395 final - 2014/0200 (NLE) */

			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
·
Ir-raġunijiet għall-proposta u
l-għanijiet tagħha
It-tassazzjoni fuq prodotti tal-enerġija
u l-elettriku fl-UE hija rregolata bid-Direttiva
tal-Kunsill 2003/96/KE ([1])
(minn hawn 'il quddiem imsejħa d-“Direttiva dwar it-Tassazzjoni
tal-Enerġija” jew id-“Direttiva”).
Skont l-Artikolu 19(1) tad-Direttiva,
flimkien mad-dispożizzjonijiet previsti fl-Artikoli 5, 15 u 17,
il-Kunsill, li jaġixxi b'mod unanimu fuq proposta tal-Kummissjoni, jista'
jawtorizza lil kwalunkwe Stat Membru biex jintroduċi iktar
eżenzjonijiet jew tnaqqis tad-dazji tas-sisa għal kunsiderazzjonijiet
politiċi speċifiċi.
L-għan ta' din il-proposta huwa li
tawtorizza lill-Italja biex tapplika, f’ċerti żoni partikolarment
żvantaġġati, rati mnaqqsa ta’ tassazzjoni fuq il-gażolju u
l-gass likwifikat miż-żejt (LPG) użati għal raġunijiet
ta’ tisħin biex parzjalment ipaċu l-ispejjeż għoljin
għat-tisħin tar-residenti f’dawk iż-żoni
ġeografiċi. L-ispejjeż tat-tisħin huma għolja jew
minħabba l-kundizzjonijiet severi ħafna tal-klima jew minħabba
l-kundizzjonjiet severi tal-klima jew insularità ta' dawn iż-żoni
flimkien ma' akkwist tal-fjuwil diffiċli.
·
Kuntest Ġenerali
B’ittra ddatata
l-31 ta' Mejju 2012, l-awtoritajiet Taljani talbu
l-awtorizzazzjoni biex japplikaw, f’ċerti żoni ġeografiċi
partikolarment żvantaġġati, rati mnaqqsa ta’ tassazzjoni fuq
il-gażolju u l-LPG użati għal raġunijiet ta’ tisħin
permezz ta’ tiġdid tad-Deċiżjoni tal-Kunsill 2008/318/KE
tas-7 ta' April 2008 li tawtorizza lill-Italja biex tapplika,
fiż-żoni ġeografiċi determinati, rati mnaqqsa ta’
tassazzjoni fuq il-gażolju u l-LPG użati għal raġunijiet
ta’ tisħin skont l-Artikolu 19 tad-Direttiva 2003/96/KE ([2]). Din
id-Deċiżjoni tawtorizza lill-Italja biex
sal-31 ta’ Diċembru 2012, tapplika f’ċerti żoni
partikolarment żvantaġġati rati mnaqqsa ta' dazju tas-sisa fuq
il-fjuwil domestiku u l-LPG użati għat-tisħin. Barra minn hekk
l-awtoritajiet Taljani inkludew fit-talba tagħhom estensjoni tal-ambitu
tal-awtorizzazzjoni għall-muniċipalitajiet li huma parti minn
provinċji fejn aktar minn 70 % tal-muniċipalitajiet huma
kklassifikati fiż-żona klimatika F iżda fejn huma stess ma
jaqgħux fiż-żona klimatika F. Informazzjoni addizzjonali u
kjarifiki ġew ipprovduti mill-awtoritajiet Taljani fl-4 ta’ Diċembru 2012,
is-16 ta’ Lulju 2013,
il-31 ta’ Diċembru 2013,
it-22 ta’ Jannar 2014. B’ittra ddatata
d-19 ta’ Marzu 2014, l-awtoritajiet Taljani infurmaw
lill-Kummissjoni li huma qed jitolbu tiġdid tal-awtorizzazzjoni
mogħtija bid-Deċiżjoni tal-Kunsill 2008/318/KE għal
perjodu ġdid ta’ sitt snin mingħajr ma jżidu mal-lista
l-muniċipalitajiet il-ġodda kif mitlub inizjalment.
Biex tiġġustifika t-talba
tagħha għal deroga, l-Italja tiġbed l-attenzjoni
għad-diversità tat-territorju tagħha li għandu klima u kundizzjonijiet
ġeografiċi varjabbli. Il-livelli nazzjonali ta’ dazju tas-sisa fuq
il-gażolju u l-LPG użati għat-tisħin fl-Italja huma
relattivament għolja. Sabiex tevita piż żejjed fuq ċerti
konsumaturi partikolarment dipendenti fuq it-tisħin, l-Italja introduċiet
rati mnaqqsa ta’ tassazzjoni f’ċerti partijiet tat-territorju tagħha
u tixtieq tkompli tapplika l-istess tnaqqis kif introdott fl-2006. It-tnaqqis
tat-taxxa jammonta għal EUR 129,11 kull 1 000 litru fil-każ
tal-gażolju (b’hekk ir-rata tat-taxxa applikabbli titniżżel
għal  EUR 274,10 kull 1 000 litru) u ta’
EUR 159,07 kull 1 000 kg ta’ LPG (b’hekk ir-rata ta’ taxxa
applikabbli titniżżel għal EUR 30,87 kull
1 000 kg). Ir-rati ta’ taxxa applikabbli huma ogħla mill-livelli
minimi tat-tassazzjoni stipulati fid-Direttiva.
It-tnaqqis tat-taxxa huwa applikabbli
f’żoni ġeografiċi li jissodisfaw il-kriterji li ġejjin:
Skont l-Artikolu 8(10) tal-Liġi
Taljana Nru 448/1998, il-vantaġġ japplika għal provvisti
tal-fjuwils inkwistjoni (il-gażolju u l-LPG) użati f’muniċipalitajiet:
·
klassifikati fiż-żona klimatika F,
kif imsemmi fid-Digriet Presidenzjali Nru 412
tas-26 ta' Awwissu 1993;
·
li ma għandhomx netwerk tal-provvista tal-gass
u huma klassifikati fiż-żona klimatika E, kif imsemmi
fid-Digriet Presidenzjali 412/1993 imsemmi hawn fuq. F’dan il-każ,
kif previst fl-Artikolu 8(10)(c) punt 4) tal-Liġi
Nru 448/1998, il-vantaġġ jiġi rtirat malli
l-muniċipalità tiġi konnessa ma’ netwerk tal-provvista tal-gass.
·
fir-reġjun ta' Sardinja u l-gżejjer
iż-żgħar, sakemm ma jkunx sar disponibbli netwerk tal-gass
naturali fil-komun konċernat; din il-parti tar-reġimi tkopri
l-gżejjer Taljani kollha ħlief Sqallija.
Il-vantaġġ tat-taxxa ma jistax
jiġi kombinat ma’ tnaqqis ieħor fid-dazju tas-sisa.
Skont l-awtoritajiet Taljani, id-divrenzjar
fit-taxxa huwa bbażat fuq kriterji oġġettivi u huwa maħsub
biex jiżguraw kontinwità ġeografika mal-bqija tat-territorju Taljan,
jiġifieri għandu l-għan li jqiegħed il-popolazzjoni
taż-żoni eliġibbli fuq livell iktar komparabbli mal-bqija
tal-popolazzjoni Taljana billi jnaqqas l-ispejjeż għoljin b'mod
sproporzjonat tat-tisħin tagħhom. L-ammont tat-tnaqqis tat-taxxa huwa
l-istess għall-utenti kollha; għandu biss l-għan li jtaffi
parzjalment l-ispejjeż addizzjonali tat-tisħin
għall-popolazzjoni taż-żoni eliġibbli li jirriżultaw
minn klima kiesħa jew diffikultajiet fl-akkwist tal-fjuwil.
Skont l-awtoritajiet Taljani l-ispejjeż
addizzjonali fir-reġjuni muntanjużi għat-trasport tal-LPG huma
120 % ogħla mill-bqija tal-pajjiż u għall-gass 132 %
ogħla.
Skont l-awtoritajiet Taljani,
għaż-żoni klimatiċi E u F, it-tnaqqis fit-taxxa għandu
medja ta’ 11-12 % tal-prezz tal-gażolju u tal-LPG użati
għal raġunijiet ta’ tisħin.
Dawn iċ-ċifri jridu jitqabblu
mal-ispejjeż medji tat-tisħin: dawn huma, minħabba l-kundizzjonijiet
klimatiċi, 90 % ogħla mill-medja nazzjonali fiż-żona
klimatika E u 170 % ogħla mill-medja nazzjonali
fiż-żona klimatika F.
Il-partikolarità tal-gżejjer hija
fil-fatt li minħabba l-partikolaritajiet ġeografiċi
tagħhom, il-forniment tal-fjuwil huwa limitat fl-ambitu u dan iwassal biex
ikun ogħla minn dawk fl-Italja kontinentali minħabba l-ispejjeż
addizzjonali tat-trasport. L-awtoritajiet Taljani kkonfermaw li t-tnaqqis
tat-taxxa ma jirriżultax f’kumpens żejjed u ma jaffettwax
il-prezzijiet b'mod li dawk tal-LPG u l-gażolju jkunu orħos minn
fl-Italja kontinentali. Fir-rigward tal-applikazzjoni tas-sussidju
fil-gżejjer iż-żgħar, fil-lokalitajiet inkwistjoni l-katina
tal-loġistika hija inevitabbilment aktar għalja minn dik fl-Italja
kontinentali. L-ispejjeż ogħla huma r-riżultat ta’ nuqqas ta’
loġistika primarja, li jwassal għal spejjeż tad-distribuzzjoni
ogħla. L-ispejjeż huma ogħla wkoll minħabba li
l-aċċess bit-toroq ta' spiss huwa problematiku, spejjeż
tal-fjuwil tal-vetturi ogħla minn dawk kontinentali, l-ispejjeż
tat-trasport għall-aċċess tal-gżejjer
iż-żgħar u l-kwantitajiet limitati tal-provvisti individwali.
L-awtoritajiet Taljani estimaw dawn spejjeż ogħla għal madwar
10-15 % ogħla mill-ispejjeż korrispondenti fl-Italja
kontinentali.
L-awtoritajiet Taljani jispjegaw li matul
l-aħħar tliet snin il-miżura naqqset il-prezz tal-akkwist
aħħari tal-LPG u tal-gażolju għat-tisħin b’madwar
10 %.
L-awtoritajiet Taljani jispjegaw li ma hemmx
żvilupp ta’ netwerk tal-gass naturali f’dawk iż-żoni, li huwa
żvantaġġ addizzjonali għal dawn il-komuni muntanjużi,
Sardinja u l-gżejjer iż-żgħar.
L-infiq baġitarju fis-sena tal-miżura huwa ta’ madwar
EUR 230 miljun.
·
Dispożizzjonijiet eżistenti fil-qasam
tal-proposta
Id-Direttiva
tal-Kunsill 2003/96/KE tas-27 ta’ Ottubru 2003 li
tirriforma l-istruttura tal-Komunità dwar tassazzjoni fuq prodotti ta'
enerġija u elettriku u d-Deċiżjoni tal-Kunsill 2008/318/KE
tas-7 ta’ April 2008 li tawtorizza lill-Italja sabiex tapplika,
fiż-żoni ġeografiċi determinati, rati mnaqqsa ta’ taxxa fuq
il-gażolju u l-LPG użat għal finijiet ta’ tisħin skont
l-Artikolu 19 tad-Direttiva 2003/96/KE.
Konsistenza mal-bqija tal-politiki u
l-għanijiet tal-Unjoni
Kull talba għal deroga skont
l-Artikolu 19 tad-Direttiva dwar it-Taxxa fuq l-Enerġija trid tiġi
eżaminata mill-Kummissjoni li għandha tqis it-tħaddim tajjeb
tas-suq intern, il-bżonn li tiġi żgurata l-kompetizzjoni
ġusta u l-politiki tal-UE tas-saħħa, l-ambjent, l-enerġija
u t-trasport.
Id-differenzjazzjoni tat-taxxa ttaffi
parzjalment l-ispejjeż addizzjonali għat-tisħin
taċ-ċittadini f’ċerti żoni ġeografiċi tal-Italja
li huma partikolarment żvantaġġati meta mqabbla mal-bqija
tat-territorju u li għalihom, għalhekk, ir-rata standard tat-taxxa
applikabbli għal-LPG u l-gażolji użati għal raġunijiet
ta’ tisħin twassal għal piż tat-taxxa eċċessiv.
L-iżvantaġġ ġeografiku jfisser spejjeż addizzjonali
tat-tisħin minħabba kundizzjonijiet klimatiċi severi jew
l-insularità ta’ dawn iż-żoni, flimkien ma’ nuqqas ta’ disponibilità
ta’ riżorsi alternattivi għat-tisħin, b’mod partikolari nuqqas
ta’ disponibbiltà ta' aċċess għan-netwerk tal-gass naturali.
Ir-rata mnaqqsa ta’ tassazzjoni kemm
għall-gażolju kif ukoll għal-LPG tibqa’ ogħla mil-livelli
minimi ta’ tassazzjoni tal-UE stabbiliti fid-Direttiva dwar it-Tassazzjoni
tal-Enerġija u ttaffi l-ispejjeż addizzjonali għat-tisħin
fiż-żona ġeografika inkwistjoni b'mod parzjali biss.
B’hekk jista’ jiġi kkunsidrat li
t-tnaqqis huwa kompatibbli mal-mira li jingħata inċentiv tat-taxxa
bil-għan tal-effiċjenza fl-użu tal-enerġija. Ma nstabx li
l-miżura mhijiex kompatibbli mal-politiki rilevanti tal-UE dwar l-ambjent
u l-enerġija.
Barra minn hekk, il-miżura hija
aċċettabbli mill-aspett tat-tħaddim tajjeb tas-suq intern u
l-ħtieġa li tkun żgurata kompetizzjoni ġusta.
Il-miżura tipprova biss ittaffi parzjalment l-ispejjeż addizzjonali
tat-tisħin assoċjati mal-kundizzjonijiet oġġettivi
taż-żoni kkonċernati. It-tnaqqis tat-taxxa mhu kumulativ
mal-ebda tip ieħor ta’ tnaqqis ta' taxxa u ma japplikax għal użu
ieħor tal-fjuwil tat-tisħin ħlief għat-tisħin
tal-ispazji.
L-Artikolu 19(2) tad-Direttiva dwar
it-Taxxa tal-Enerġija jipprevedi wkoll li l-miżuri adottati skont
id-dispożizzjonijiet tagħha jridu jkunu limitati biż-żmien,
u jistabbilixxi perjodu massimu ta' sitt snin, bil-possibilità ta' tiġdid.
Il-fehim tal-Kummissjoni huwa li peress li din hija miżura tat-taxxa ta’
natura temporanja l-estensjoni tagħha għandha tipprovdi lill-Italja
biżżejjed żmien biex tagħmel valutazzjoni tal-effett ambjentali
tal-miżura iżda wkoll biex toħloq inċentivi biex titjieb
l-effiċjenza tal-enerġija u tevalwahom. L-estensjoni tal-miżura
għandha tipprovdi lill-awtoritajiet Taljani biżżejjed żmien
biex jiġbru l-informazzjoni meħtieġa għal tali valutazzjoni.
Din se tkun ukoll sinjal li fil-futur l-enfasi jkun fuq miżuri
għall-iffrankar tal-enerġija aktar immirati sabiex tittejjeb
l-effiċjenza enerġetika u li jkollhom effett pożittiv fuq
l-ambjent. Għal dawn ir-raġunijiet fl-istadju attwali, jidher xieraq
li tingħata l-awtorizzazzjoni għal tliet snin.
Regoli dwar l-għajnuna mill-Istat
Ir-rati tat-taxxa mnaqqsa ta' EUR 274,10
kull 1 000 litru għall-gażolju u EUR 30.87 kull
1 000 kg għal-LPG użati għat-tisħin previsti
mill-awtoritajiet Taljani huma aktar mil-limiti minimi tal-UE
għat-tassazzjoni skont l-Artikolu 9 tad-Direttiva 2003/96/KE.
Il-miżura għalhekk hija koperta mill-Artikolu 25 tar-Regolament 800/2008/KE ([3]) (“ir-Regolament
għal Eżenzjoni Ġenerali Sħiħa”) u għalhekk
titqies kompatibbli mas-suq intern u eżentata mir-rekwiżit ta’
notifika. Il-perjodu ta’ validità tar-Regolament għal Eżenzjoni
Ġenerali Sħiħa kien oriġinarjament limitat
sal-31 ta’ Diċembru 2013 iżda kien estiż
bir-Regolament tal-Kummissjoni 1224/2013/UE ([4])
sat-30 ta’ Ġunju 2014. Fil-każ li l-Kummissjoni
tadotta regoli ġodda dwar l-għajnuna mill-Istat qabel
id-Deċiżjoni tal-Kunsill dwar din il-proposta, l-obbligi ta’ notifika
jkollhom jiġu rivalutati skont ir-regoli l-ġodda.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
 ·                         Il-konsultazzjoni mal-partijiet interessati
 Din il-proposta tikkonċerna lill-Italja biss.
 ·                         Ġbir u l-użu tal-għarfien espert
 Ma kienx hemm ħtieġa ta’ għarfien espert estern.
 ·                         Valutazzjoni tal-impatt Din il-proposta tikkonċerna awtorizzazzjoni lil Stat Membru individwali fuq talba tiegħu stess.
3.           L-ELEMENTI LEGALI
TAL-PROPOSTA
Il-proposta għandha l-għan li
tawtorizza lill-Italja tidderoga mid-dispożizzjonijiet ġenerali
tad-Direttiva tal-Kunsill 2003/96/KE u biex tapplika rati mnaqqsa ta’
tassazzjoni fuq il-gażolju u l-LPG użati għat-tisħin.
Bażi ġuridika
L-Artikolu 19 tad-Direttiva tal-Kunsill
2003/96/KE.
Prinċipju ta’ sussidjarjetà
Il-qasam tat-tassazzjoni indiretta kopert
mill-Artikolu 113 TFUE mhuwiex fih innifsu fil-kompetenza esklussiva
tal-Unjoni Ewropea skont it-tifsira tal-Artikolu 3 TFUE.
Madankollu, l-eżerċizzju tal-Istati
Membri tal-kompetenzi tagħhom f’dan il-qasam huwa regolat u limitat
ħafna mil-liġi eżistenti tal-UE. F'konformità
mal-Artikolu 19 tad-Direttiva 2003/96/KE, il-Kunsill għandu biss
is-setgħa li jawtorizza Stat Membru jintroduċi eżenzjonijiet jew
tnaqqis ulterjuri skont it-tifsira ta’ dik id-dispożizzjoni. L-Istati
Membri ma jistgħux jieħdu post il-Kunsill.
Il-proposta għalhekk tirrispetta
l-prinċipju tas-sussidjarjetà.
Prinċipju ta’ proporzjonalità
Il-proposta tirrispetta l-prinċipju
tal-proporzjonalità. It-tnaqqis fit-taxxa ma jeċċedix dak li hu
neċessarju biex jintlaħaq l-għan inkwistjoni (ara
l-kunsiderazzjonijiet dwar l-aspetti tas-suq intern u l-kompetizzjoni
ġusta, hawn fuq).
Għażla tal-istrumenti
Strument(i) propost(i): Deċiżjoni
ta' Implimentazzjoni tal-Kunsill.
L-Artikolu 19 tad-Direttiva 2003/96
jipprovdi għal din it-tip ta’ miżura biss.
4.           IMPLIKAZZJONI BAĠITARJA
Il-miżura ma timponix piż
finanzjarju jew amministrattiv fuq l-Unjoni. Il-proposta għalhekk ma
għandhiex impatt fuq il-baġit tal-Unjoni.
2014/0200 (NLE)
Proposta għal
DEĊIŻJONI TA’ IMPLIMENTAZZJONI
TAL-KUNSILL
li tawtorizza lill-Italja tapplika,
f'żoni ġeografiċi determinati, rati mnaqqsa ta’ tassazzjoni fuq
il-gażolju u l-LPG użat għal raġunijiet ta’ tisħin
skont l-Artikolu 19 tad-Direttiva 2003/96/KE
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea,
Wara li kkunsidra d-Direttiva
tal-Kunsill 2003/96/KE tas-27 ta' Ottubru 2003 li
tirriforma l-istruttura tal-Komunità dwar tassazzjoni fuq prodotti ta’
enerġija u elettriku ([5]),
u b’mod partikolari l-Artikolu 19(1) tagħha,
Wara li kkunsidra l-proposta tal-Kummissjoni
Ewropea,
Billi:
(1)       Skont l-Artikolu 19(1)
tad-Direttiva 2003/96/KE, l-Italja kienet awtorizzata tapplika
f’ċerti żoni partikolarment żvantaġġati rati mnaqqsa
tad-dazju tas-sisa fuq il-gażolju u l-LPG użati
għat-tisħin. L-awtorizzazzjoni ngħatat
sal-31 ta' Diċembru 2012 mid-Deċiżjoni
tal-Kunsill 2008/318/KE tas-7 ta' April 2008 li tawtorizza
lill-Italja sabiex tapplika, fiż-żoni ġeografiċi
determinati, rati mnaqqsa ta’ taxxa fuq il-gażolju u l-LPG użat
għal finijiet ta’ tisħin skont l-Artikolu 19
tad-Direttiva 2003/96/KE ([6]).
(2)       Permezz ta’ ittra ddatata
l-31 ta’ Mejju 2012, l-awtoritajiet Taljani talbu
awtorizzazzjoni biex japplikaw f’ċerti żoni partikolarment
żvantaġġati ġeografikament, rati mnaqqsa ta’ tassazzjoni
fuq il-gażolju u l-LPG użati għal raġunijiet ta’
tisħin permezz ta’ estensjoni ta’ prattika segwita taħt
id-Deċiżjoni tal-Kunsill imsemmija hawn fuq f’xi żoni, u dan
qabel ma tiskadi. Informazzjoni addizzjonali u kjarifiki ġew ipprovduti
mill-awtoritajiet Taljani fl-4 ta’ Diċembru 2012,
fis-16 ta’ Lulju 2013,
fil-31 ta’ Diċembru 2013 u
fit-22 ta’ Jannar 2014. Permezz ta’ ittra ddatata
d-19 ta’ Marzu 2014, l-awtoritajiet Taljani talbu tiġdid
tal-awtorizzazzjoni mogħtija bid-Deċiżjoni
tal-Kunsill 2008/318/KE mingħajr bidliet fl-ambitu territorjali
tagħha. L-awtorizzazzjoni ġiet mitluba għall-perjodu
mill-1 ta’ Jannar 2013 sal-31 ta’ Diċembru 2018.

(3)       L-Italja għandha
territorju li jvarja ħafna b'kundizzjonijiet klimatiċi u
ġeografiċi varjabbli. L-Italja qieset il-partikolaritajiet
tat-territorju tagħha u introduċiet rati mnaqqsa ta' tassazzjoni fuq
il-gażolju u l-LPG bil-ħsieb li tpaċi parzjalment l-ispejjeż
disproporzjonalment għoljin tat-tisħin tar-residenti ta’ ċerti
żoni ġeografiċi.
(4)       Id-divrenzjar fit-taxxa huwa
bbażat fuq kriterji oġġettivi u għandu l-għan li
jqiegħed il-popolazzjoni taż-żoni eliġibbli fuq bażi
aktar komparabbli mal-bqija tal-popolazzjoni Taljana permezz ta’ tnaqqis tal-spejjeż
disproporzjonalment għoljin tat-tisħin tagħhom minħabba
l-kundizzjonijiet klimatiċi severi jew id-diffikultajiet fl-akkwist
tal-fjuwil meta mqabbel mal-bqija tat-territorju Taljan.
(5)       It-tnaqqis tat-taxxa huwa
applikabbli f’żoni ġeografiċi li jissodisfaw il-kriterji li
ġejjin: i) l-aktar kundizzjonijiet klimatiċi severi fit-territorju
Taljan (communes li jaqgħu fiż-żona F kif definit fid-digriet
Presidenzjali Nru 412 tal-1993 ([7])),
kundizzjonijiet klimatiċi severi flimkien ma' diffikultajiet fl-akkwist
tal-fjuwil (communes li jaqgħu fiż-żona E kif definit
fid-digriet Presidenzjali Nru 412 tal-1993 sakemm in-netwerk tal-gass
naturali ma jkunx sar disponibbli fil-commune), iżolament ġeografiku
flimkien ma akkwist tal-fjuwil għali u diffikultuż: Sardinja u
gżejjer żgħar. Billi l-iżvilupp tan-netwerk tal-gass
naturali, sa ċertu punt importanti jnaqqas l-ispejjeż addizzjonali
tat-tisħin u jwassal għal diversità akbar fil-provvista tal-fjuwil,
fejn ikun xieraq, l-applikazzjoni tar-rati mnaqqsa hija ristretta sakemm
jitlesta n-netwerk tal-gass naturali fil-communes konċernati.
(6)       Il-miżura ġiet
eżaminata mill-Kummissjoni u nstab li ma tikkawżax distorsjoni
tal-kompetizzjoni jew ittellef l-operat tas-suq intern u ma titqiesx
inkompatibbli mal-politika tal-UE dwar l-ambjent, l-enerġija u t-trasport.
Ir-rata mnaqqsa ta’ tassazzjoni kemm għall-gażolju kif ukoll
għal-LPG tibqa’ ogħla mil-livelli minimi ta’ tassazzjoni tal-UE
stabbiliti fid-Direttiva 2003/96/KE u ttaffi l-ispejjeż addizzjonali
għat-tisħin fiż-żona ġeografika inkwistjoni b'mod
parzjali biss.
(7)       Il-miżura
kkonċernata tapplika biss għal għanijiet ta' tisħin ta'
spazji (kemm għall-individwi privati kif ukoll għan-negozji); ma
tapplikax għal forom oħra ta’ użu kummerċjali ta' dawn
il-prodotti. Skont l-awtoritajiet Taljani l-ammont ta' vantaġġ
tat-taxxa għall-utenti kummerċjali, huwa f'kull każ partikulari
kopert bir-Regolament tal-Kummissjoni (KE) Nru 1407/2013
tat-18 ta’ Diċembru 2013 dwar l-applikazzjoni
tal-Artikoli 107 u 108 tat-Trattat dwar il-Funzjonament tal-Unjoni Ewropea
għall-għajnuna de minimis ([8]). Madankollu, jekk
il-benefiċċju għal xi impriża singola jeċċedi
l-limitu stabbilit f'dak ir-Regolament, għandu jiġi notifikat
lill-Kummissjoni skont ir-Regolament (KE) Nru 734/2013
tat-22 ta’ Lulju 2013 li jemenda r-Regolament tal-Kunsill (KE)
Nru 659/1999 li jistipula regoli dettaljati għall-applikazzjoni
tal-Artikolu 93 tat-Trattat tal-KE ([9]).
(8)        Meta wieħed iqis
l-effetti ambjentali potenzjali tal-miżura, jidher xieraq li tingħata
l-awtorizzazzjoni għal tliet snin. Dan il-perjodu ta’ applikazzjoni
jipprovdi lill-awtoritajiet Taljani b’biżżejjed żmien biex
jivvalutaw l-effett ambjentali tal-miżura u se jindika wkoll li fil-futur
jeħtieġ li jiddaħħlu fis-seħħ miżuri
għall-iffrankar tal-enerġija aktar immirat sabiex titjieb
l-effiċjenza tal-enerġija u jiġi żgurat effett
pożittiv fuq l-ambjent,
ADOTTA DIN ID-DEĊIŻJONI:
Artikolu 1
L-Italja hija b’dan awtorizzata tapplika rati
mnaqqsa ta’ tassazzjoni fuq il-gażolju u l-LPG użati għal
raġunijiet ta’ tisħin fiż-żoni ġeografikament
żvantaġġati li ġejjin:
1.
Il-communes li jaqgħu fiż-żona
klimatika F kif stabbilit bid-Digriet Presidenzjali
tas-26 ta’ Awwissu 1993 Nru 412.
2.
Il-communes li jaqgħu fiż-żona
klimatika E kif stabbilit bid-Digriet Presidenzjali tas-26 ta’ Awwissu 1993
Nru 412.
3.
Il-communes ta' Sardinja u l-gżejjer
żgħar ([10]).
Sabiex jiġi evitat kwalunkwe kumpens
żejjed, it-tnaqqis ma jridx ikun iktar mill-ispejjeż addizzjonali
tat-tisħin taż-żoni kkonċernati. Fil-każ partikolari
ta’ Sardinja u l-gżejjer żgħar, bħala konsegwenza,
it-tnaqqis tat-taxxa ma jridx irendi l-prezz inqas mill-prezz tal-istess fjuwil
fl-Italja kontinentali.
Ir-rata mnaqqsa tkun konformi
mar-rekwiżiti tad-Direttiva tal-Kunsill 2003/96/KE, u b’mod
partikolari l-livelli minimi ta’ tassazzjoni stabbiliti fl-Artikolu 9 ta'
dik id-Direttiva.
Artikolu 2
L-eliġibbiltà taż-żoni
ġeografiċi msemmija fl-Anness taħt il-punt 2 u 3 tiddependi fuq
in-nuqqas ta’ disponibbiltà ta’ netwerk tal-gass naturali fil-commune.
Artikolu 3
Din id-Deċiżjoni tidħol fis-seħħ fil-jum
tan-notifika tagħha. Tiskadi tliet snin wara.
Artikolu 4
Din id-Deċiżjoni hija indirizzata
lir-Repubblika tal-Italja.
Magħmul fi Brussell,
                                                                       Għall-Kunsill
                                                                       Il-President
([1])            Id-Direttiva
tal-Kunsill 2003/96/KE tas-27 ta' Ottubru 2003 li tirriforma
l-istruttura tal-Komunità dwar tassazzjoni fuq prodotti ta' enerġija u
elettriku (ĠU L 283 tal-31.10.2003 p. 51; Id-Direttiva kif
emendata l-aħħar bid-Direttivi 2004/74/KE u 2004/75/KE (ĠU
L 157, 30.4.2004, p. 87 u p.100).
([2])            ĠU
L 109, 19.4.2008, p. 27–29.
([3])            Ir-Regolament
tal-Kummissjoni (KE) Nru 800/2008
tas-6 ta’ Awwissu 2008 li jiddikjara ċerti kategoriji ta’
għajnuna bħala kompatibbli mas-suq komuni fl-applikazzjoni
tal-Artikoli 87 u 88 tat-Trattat, ĠU L 214, 9.8.2008, p. 3.
([4])            ĠU
L 320, 30.11.2013.
([5])            ĠU
L 283, 31.10.2003, p. 51, id-Direttiva kif emendata l-aħħar
bid-Direttiva 2004/75/KE (ĠU L 157, 30.4.2004, p. 100).
([6])            ĠU
L 109, 19.4.2008, p. 27–29.
([7])            Id-digriet
Presidenzjali Nru 412 tal-1993 jaqsam it-territorju Taljan f’sitt
żoni klimatiċi (A sa F). Il-klassifikazzjoni hija bbażata fuq
l-unità “gradi kull jum” li tirrappreżenta l-ammont ta’ jiem kull sena li
t-temperatura ta’ barra ma tkunx l-ottimu ta' 20 °C u b’hekk ikun
meħtieġ it-tisħin.
([8])            ĠU
L 352 of 24.12.2013, p. 1.
([9])            ĠU
L 204 of 31.7.2013, p. 15.
([10])           Il-gżejjer
Taljani kollha ħlief Sqallija.


title: Proposta għal deċiżjoni tal-Parlament Ewropew u tal-Kunsill li tħassar id-deċiżjoni tal-Kunsill 85/368/KEE dwar it-tqabbil tal-kwalifiki tat-taħriġ professjonali bejn l-Istati Membri u l-Komunità Ewropea

text:
Avviż Legali Importanti

|

52007PC0680

	[pic] | KUMMISSJONI TAL-KOMUNITAJIET EWROPEJ |Brussel 6.11.2007KUMM(2007) 680 finali2007/0234 (COD)Proposta għalDEĊIŻJONI TAL-PARLAMENT EWROPEW U TAL-KUNSILLli tħassar id-Deċiżjoni tal-Kunsill 85/368/KEE dwar it-tqabbil tal-kwalifiki tat-taħriġ professjonali bejn l-Istati Membri u l-Komunità Ewropea(preżentata mill-Kummissjoni)MEMORANDUM TA’ SPJEGAZZJONI1. IL-KUNTEST TAL-PROPOSTADin il-proposta tifforma parti mill-programm ta’ semplifikazzjoni fi ħdan il-Programm Leġiżlattiv u ta’ Ħidma tal-Kummissjoni għall-2007, li għandu l-mira li jissemplifika l-ambjent regolatorju għan-negozju u l-partijiet interessati l-oħrajn.Fir-reviżjoni tal-leġiżlazzjoni eżistenti, il-Kummissjoni tqis li d-Deċiżjoni tal-Kunsill 85/368/KEE tas-16 ta’ Lulju 1985 dwar it-tqabbil tal-kwalifiki tat-taħriġ professjonali bejn l-Istati Membri u l-Komunità Ewropea hija żejda u għandha għalhekk titħassar.L-għanijiet tad-Deċiżjoni tal-Kunsill 85/368/KEEId-Deċiżjoni tal-Kunsill 85/368/KEE introduċiet sistema għat-tqabbil tal-kwalifiki ta’ l-edukazzjoni u t-taħriġ professjonali (VET). Hija kellha l-mira li l-ħaddiema jingħataw opportunità li jużaw aħjar il-kwalifiki tagħhom biex jiksbu aċċess għal impjieg fi Stati Membri oħrajn. Is-sistema definita fid-Deċiżjoni ppruvat tilħaqha billi tiddefinixxi d-deskrizzjonijiet prattiċi ta’ xogħol f’okkupazzjonijiet speċifiċi, li jistgħu jinqraw madwar il-Komunità, u b’hekk tipprovdi lill-kumpaniji, il-ħaddiema u l-awtoritajiet pubbliċi bit-tagħrif neċessarju fuq it-tqabbil tal-kwalifiki miksuba f’bosta Stati Mambri.Id-Deċiżjoni talbet lill-Kummissjoni u lill-Istati Membri jikkooperaw fit-tfassil ta’ deskrizzjonijiet tax-xogħlijiet tal-Komunità għal okkupazzjonijiet speċifiċi jew gruppi ta’ okkupazzjonijiet, u mbagħad iqabblu l-kwalifiki ta’ taħriġ professjonali rikonoxxuti fl-Istati Membri ma’ dawn id-deskrizzjonijiet tax-xogħlijiet maqbula.Kellhom jiġu stabbiliti tabelli korporattivi li jinkorporaw it-tagħrif dwar: ir-reġistru tas-SEDOC (użat b’konnessjoni mas-sistema Ewropea għad-diffużjoni internazzjonali ta’ l-offerti u l-applikazzjonijiet għax-xogħol), il-kodiċijiet ta' klassifikazzjoni nazzjonali, il-livell ta' taħriġ professjonali, titli professjonali f'kull Stat Membru u l-kwalifiki korrispondenti, l-organizzazzjonijiet u l-istituzzjonijiet responsabbli għall-għoti ta’ taħriġ professjonali u l-entitajiet responsabbli għall-ħruġ jew il-validazzjoni ta’ diplomi, ċertifikati u dokumenti oħrajn. Id-deskrizzjonijiet tax-xogħlijiet Komunitarji li sar qbil dwarhom reċiprokament u t-tabelli komparattivi kellhom imbagħad jiġu ppubblikati fil- Ġurnal Uffiċjali ta’ l-Unjoni Ewropea .Id-Deċiżjoni kienet titlob ukoll lill-pajjiżi li jaħtru entità ta’ koordinament biex jiġbor u jqassam it-tagħrif dwar il-kwalifiki professjonali kumparabbli; il-Kummissjoni, b’kooperazzjoni ma’ dawn l-entitajiet, kellha tirrevedi d-deskrizzjonijiet tax-xogħlijiet li sar qbil dwarhom reċiprokament u t-tabelli relatati mal-komparabilità tal-kwalifiki professjonali. L-Istati Membri ntalbu wkoll jibagħtu rapporti kull erba’ snin dwar l-implimentazzjoni tad-Deċiżjoni fil-livell nazzjonali.Nuqqas ta' implimentazzjoni tad-DeċiżjoniFil-prattika, madankollu, is-sistema proposta mid-Deċiżjoni nstab li kienet ikkumplikata u l-implimentazzjoni kienet l-iktar l-iktar parzjali.Il-Kummissjoni u l-Istati Membri inizjalment ikkonċentraw fuq il-kwalifiki okkupazzjonali tal-ħaddiema b’ħila. Bħala l-ewwel pass, ġew iddeżinjati 219-il kwalifika VET f’19-il settur: id-19-il settur intgħażlu biex jirriflettu l-okkupazzjonijiet li l-ħaddiema tagħhom kienu l-iktar probabbli li jġorru lejn pajjiżi oħrajn.Il-proċeduri għad-definizzjoni tad-deskrizzjonijiet tax-xogħol u t-tqabbil tal-kwalifiki, li jinvolvu lill-Kummissjoni, is-Cedefop u l-esperti ta’ l-Istat Membru, ġew stabbiliti. Imma rapport imħejji mill-Kummissjoni fl-1990 wera fid-dettall id-diffikultajiet f’dan il-proċess u għaraf li l-progress miexi bil-mod - sa l-1990 kienet ġiet ippubblikata data dwar il-komparabilità tal-kwalifiki għal 5 biss mid-19-il settur speċifiku, li jkopri 66 okkupant. Il-proċess ta’ reġistrazzjoni, deskrizzjoni u tqabbil tal-kwalifiki nstab li kien jieħu ħafna ħin u ma tantx irendi. Ir-rapport ta’ l-1990 enfasizza l-importanza li jitlesta x-xogħol fuq il-kumparabilità tal-kwalifiki fil-ħin għat-tlestija ppjanata tas-Suq Intern għall-aħħar ta' l-1992. Huwa ppropona li l-proċeduri jiġu ssemplifikati u l-pass jitħaffef, li jiġu stabbiliti miri għall-qbil tad-deskrizzjonijiet ta’ l-okkupazzjonijiet f'14-il settur ieħor qabel tmiem l-1992. Fil-prattika dan kien ambizzjuż wisq u dawn il-miri ma ntlaħqux.Id-Deċiżjoni nstab li kienet inflessibbli wisq biex taddatta ruħha għal bżonnijiet li jinbidlu. Għalkemm id-Deċiżjoni semmiet il-bżonn li taddatta għal sitwazzjonijiet ġodda li jiġu minn bidla teknoloġika, il-Kummissjoni, is-Cedefop u l-Istati Membri waslu li jaċċettaw li l-approċċ iċċentralizzat magħżul, u l-evoluzzjoni kostanti u rapida tal-kwalifiki, malajr għamlu t-tagħrif ippublikat skadut.Ir-rapport ta’ l-1990 enfasizza li s-sistema tkun effettiva biss jekk tintuża mill-Istati Membri – fir-realtà x-xogħol li twettaq fil-livell Ewropew ftit ħalla impatt fil-livell tal-partijiet interessati nazzjonali u settorjali.Għal dawn ir-raġunijiet kollha, l-implimentazzjoni ta’ l-attivitajiet speċifikati fid-Deċiżjoni ġiet abbundanata malajr.Il-proposta preżenti biex tħassar b'hekk tikkontribwixxi għall-programm tal-Kummissjoni li tissemplifika l-leġiżlazzjoni biex issaħħaħ il-kompetittività bħala parti mill-Aġenda għat-Tkabbir u l-Impjiegi, u biex titjieb il-kwalità ġenerali tal-qafas ġuridiku tal-Komunitajiet.Il-Kummissjoni temmen, barra minn hekk, li d-Deċiżjoni tal-VET m’għadx hemm bżonnha peress li warajha tnedew bosta inizjattivi iktar reċenti fil-livell ta’ l-UE u intergovernattiv biex tiżdied it-trasparenza, jiġi appoġġjat it-trasferiment u tiġi ffaċilitata l-valutazzjoni tar-riżultati tat-tagħlimiet.Il-Qafas Ewropew tal-Kwalifiki (EQF)B’mod partikolari, il-Qafas Ewropew tal-Kwalifiki, jew EQF, se jipprova jirreplika l-objettiv wiesgħa tad-Deċiżjoni ta’ l-1985, billi tipprova tiffaċilita t-tqabbil tal-kwalifiki u b’hekk il-mobilità tal-ħaddiema. Il-Kummissjoni ħarġet proposta għat-twaqqif ta’ l-EQF f’Settembru 2006, COM(2006) 479, li kienet adottata mill-Parlament Ewropew u mill-Kunsill fi [xahar/sena].L-EQF huwa differenti mid-Deċiżjoni ta’ l-1985 fl-ambitu li huwa qafas ta' tagħlim tul il-ħajja, li jkopri edukazzjoni ġenerali u adulta, edukazzjoni ogħla kif ukoll VET (li kien l-uniku fokus tad-Deċiżjoni ta' l-1985). Hija differenti ħafna wkoll fl-approċċ li ttieħed.Ir-Rakkomandazzjoni tistabbilixxi l-EQF bħala għodda ta’ referenza għat-tqabbil tal-livelli tal-kwalifiki f’sistemi ta’ kwalifiki nazzjonali, kif ukoll sistemi ta’ kwalifiki żviluppati mill-għaqdiet settorjali internazzjonali. Huwa rakkomandat li l-pajjiżi jirrelataw is-sistemi nazzjonali tagħhom ma’ l-EQF billi jagħqdu l-livelli tal-kwalifiki mal-livelli EQF korrispondenti u, fejn xieraq, jiżviluppaw qafas nazzjonali għall-kwalifiki. Il-pajjiżi huma rakkomandati wkoll biex jiżguraw li, sa l-2012, iċ-ċertifikati, id-diplomi u l-kwalifiki l-oħrajn tagħhom għandhom il-livell EQF xieraq (eż. il-livell 4).L-EQF huwa bbażat fuq sett ta’ livelli ta’ referenza Ewropej deskritti f’termini ta’ riżultati mit-tagħlim - li jiddiskrivu x’jaf, x’fehem u x’kapaċi jagħmel l-istudent irrispettivament mill-kuntest fejn tinkiseb kwalifika partikolari. B’dan il-mod, il-kwalifiki fi kwalunkwe qafas ta’ edukazzjoni u taħriġ ikun jista’ jinftiehem. Dan l-użu tar-riżultati tat-tagħlim fid-deskrizzjoni tal-livelli tal-kwalfiki jiffaċilita l-validazzjoni tat-tagħlim li jseħħ barra l-istituzzjonijiet formali ta’ l-edukazzjoni u t-taħriġ, element kruċjali biex verament ikun hemm tagħlim tul il-ħajja.L-EQF u d-Deċiżjoni 85/368/KEEId-Deċiżjoni ta’ l-1985 kellha approċċ minn fuq għal isfel li kien jeħtieġ kooperazzjoni intensiva bejn l-esperti minn pajjiżi differenti biex jaġġornaw kostantement il-lista, jemendaw id-deskrizzjonijiet ta' l-okkupazzjonijiet u l-kwalifiki, u jżidu kwalifiki ġodda jekk ikun hemm bżonn. Il-fatt li qasam limitat biss ta’ okkupazzjonijiet u frazzjoni biss ta’ kwalifiki professjonali kienu koperti jirrifletti l-imprattikabilità ta’ approċċ ta’ dan it-tip.L-EQF jadotta approċċ volontarju u deċentralizzat fejn il-Komunità tipprovdi punt ta’ referenza komuni filwaqt li deċiżjonijiet dettaljati jitħallew għal entitajiet kompetenti fil-livell nazzjonali u settorjali. L-arranġamenti maħsuba għax-xogħol ta’ referenzar fi ħdan il-pajjiżi mhumiex ta’ piż eċċessiv. Il-pajjiżi jorbtu l- livelli ta’ kwalifiki għall-EQF, ħalli kwalunkwe kwalifika li taqa’ taħt livell partikolari fil-qafas jew sistema nazzjonali tkun tista’ tingħata klassifikazzjoni tal-livell EQF. L-EQF b’hekk jipprovdi lingwaġġ komuni għad-deskrizzjoni u biex jinftiehmu l-kwalifiki.Id-deċiżjonijiet nazzjonali dwar it-tqegħid tal-kwalifiki fil-livelli ta’ l-EQF imbagħad ikunu ppreżentati lill-Grupp Konsultattiv ta' l-EQF li jiżgura l-kwalità tal-proċess. . Il-pajjiżi b’hekk għandhom interess f'li jagħmlu stima inizjali xierqa tal-livell tal-kwalifiki tagħhom stess u fil-kontribut għall-proċess ta' assikurazzjoni tal-kwalità fil-livell Ewropew.L-EQF b'hekk jindirizza l-limitazzjonijiet tad-Deċiżjoni ta' l-1985 f'żewġ livelli: billi jiffoka fuq it-titjib tat-trasparenza tal-kwalifiki, u bl-introduzzjoni ta' approċċ deċentralizzat għall-kooperazzjoni iktar xierqa għall-kumplessità dejjem tiżdied tal-kwalifiki fl-Ewropa.Strumenti oħrajn ta' trasparenza u mobilitàFilwaqt li l-EQF se jkun l-istrument li jfittex l-iktar mill-qrib li jilħaq il-miri u l-funzjonijiet li d-Deċiżjoni ta' l-1985 ma setgħetx tilħaq, hemm strumenti u miżuri oħrajn fil-livell Ewropew li jippromwovu t-trasparenza u jżidu t-trasferibilità tal-kwalifiki. Dawn jinkludu l-Europass, is-Sistema Ewropea għat-Trasferiment tal-Kredits għal edukazzjoni ogħla (ECTS), il-Konklużjonijiet tal-Kunsill ta' l-2004 dwar l-identifikazzjoni u l-validazzjoni ta' tagħlim mhux formali u informali u l-portal PloteusId-Deċiżjoni 2241/2004/KE tal-Parlament Ewropew u l-Kunsill tas-15 ta' Diċembru 2004 dwar qafas uniku tal-Komunità għat-trasparenza tal-kwalifiki u l-kompetenzi (Europass) introduċa sett ta' strumenti Ewropej biex jiġu użati mill-individwi biex jiddeskrivu l-kwalifiki u l-kompetenzi tagħhom.Is-sistema eżistenti għat-trasferiment tal-Kredits Ewropej għall-edukazzjoni ogħla (ECTS) u s-Sistema emerġenti Ewropea għat-Trasferiment tal-Kredits għall-Edukazzjoni u t-Taħriġ Professjonali (ECVET) se jagħmluha eħfef għall-individwi li jikkombinaw l-għoti ta' edukazzjoni u taħriġ minn pajjiżi differenti. Dawn iż-żewġ strumenti jipprovdu appoġġ dirett lil ċittadini individwali li qed jippruvaw jittrasferixxu kwalifiki jew unitajiet ta' kwalifiki minn ġo ostakli istituzzjonali u fruntieri nazzjonali.Sett ta' prinċipji Ewropej komuni dwar l-identifikazzjoni u l-validazzjoni ta' tagħlim mhux formali u informali ġew adottati mill-Kunsill Ewropew fl-2004 (9600/2004). Dawn il-prinċipji jipprovdu bażi għat-tisħiħ tal-kooperazzjoni fil-qasam tal-validazzjoni u jinkoraġġixxu lill-Kummissjoni, lill-Istati Membri u lill-imsieħba soċjali biex jintroduċu b'mod aktar sistematiċi metodi u sistemi għall-validazzjoni.Il-portal 'Ploteus' dwar l-opportunitajiet tat-tagħlim (http://ec.europa.eu/ploteus) jikkontribwixxi għal trasparenza aħjar tal-kwalifiki billi jipprovdi informazzjoni dwar opportunitajiet ta’ edukazzjoni, taħriġ u tagħlim fil-pajjiżi Ewropej.Ir-rikonoxximent reċiproku tal-kwalifiki fil-qasam tal-professjonijiet regolati huwa żgurat mid-Direttiva 2005/36/KE, adottata fis-7 ta' Settembru 2005. Din id-Direttiva, li tikkonsolida, timmodernizza u tissemplifika 15-il Direttiva eżistenti adottati bejn l-1975 u l-1999, tistipula sistema ta’ rikonoxximent awtomatiku tal-kwalifiki għall-professjonijiet b’kundizzjonijiet ta’ taħriġ armonizzat (tobba, infermiera, qwiebel, dentisti, veterinarji, spiżjara) kif wkoll għall-periti. Għall-professjonijiet regolati l-oħra (bħalissa madwar 800 professjoni huma rregolati minn Stat Membru wieħed jew aktar ta’ l-UE) is-sistemi huma bbażati fuq rikonoxximent reċiproku, jiġifieri persuna kkwalifikata biex teżerċita professjoni fi Stat Membru, għandha tkun awtorizzata wkoll li tipprattika din il-professjoni fi Stat Membru ieħor.2. KONSISTENZA MAL-POLITIKI U L-GħANIJIET L-OħRA TA’ L-UNJONIIl-proposta biex titħassar id-Deċiżjoni hija konsistenti ma' l-aġenda ta' Liżbona, b'mod partikolari l-istrateġija ta' Regolamentazzjoni Aħjar u l-bżonn biex l-ambjent regolatorju jkun issemplifikat għan-negozju u partijiet oħrajn interessati.Id-Deċiżjoni ta' l-1985 ilha li ma baqgħetx tintuża. Ilu mill-1990 li tħejja rappport mill-Kummissjoni li enfasizza d-defiċjenzi u r-rekord l-iktar l-iktar parzjali fl-ilqugħ ta' l-għanijiet stabbiliti. Qatt ma saret iktar minn parzjalment implimentata u waqfet milli tiġi applikata fi kwalunkwe kuntest.Il-possibilitajiet għall-Kummissjoni:Fid-dawl ta' din is-sitwazzjoni, il-Kummissjoni qieset tliet possibilitajiet għall-proċediment. L-ewwel possibilità tkun li d-Deċiżjoni titħalla tibqa' parti mill-acquis Komunitarju. Madankollu, minħabba l-ineffettività tad-Deċiżjoni, din il-pożizzjoni tkun kontradittorja għall-impenn dikjarat tal-Kummissjoni biex tissemplifika l-leġiżlazzjoni. Peress li l-Kunsill u l-Parlament adottaw il-Qafas Ewropew tal-Kwalifiki, li jipprova jikseb xi wħud mill-istess miri tad-Deċiżjoni ta' l-1985, dan iwassal għal biċċa leġiżlazzjoni żejda fis-seħħ teoretikament. Għalhekk, ikun hemm żewġ strumenti b'miri simili imma bbażati fuq metodoloġiji differenti u li jiddeskrivu l-kwalifiki b'ħarsa differenti. Dan joħloq sitwazzjoni ta' konfużjoni.It-tieni possibilità hija li d-Deċiżjoni ta' l-1985 tiġi modifikata. Imma, kemm metodoloġikament kemm prattikament, dan ikun diffiċli jekk mhux impossibbli. Kif ġie indikat hawn fuq, il-bażi l-iktar ta' inputs tad-Deċiżjoni ta' l-1985 hija iktar u iktar skaduta jiġifieri t-test tad-Deċiżjoni jeħtieġ li jinkiteb kważi kollu mill-ġdid, li jfisser li t-test oriġinali jitlef is-sens kollu. Modifika tirrepeti xi wħud mill-problemi/oġġezzjonijiet imsemmija fl-ewwel possibilità ta' hawn fuq, per eżempju li jintbagħtu sinjali li jħawdu lill-Istati Membri.It-tielet possibilità hija li titħassar id-Deċiżjoni, u b'hekk il-miri tagħha jitħallew jiġu indirizzati mill-EQF il-ġdid u l-mekkaniżmi l-oħrajn imsemmija hawn fuq. It-tħassir huwa konsistenti mal-mira ġenerali tal-Kummissjoni għat-tnaqqis tal-piż regolatorju u t-tneħħija ta' leġiżlazzjoni obsoleta u li ma tintużax (Programm ta' Semplifikazzjoni u Programm Leġiżlattiv u ta' Ħidma tal-Kummissjoni 2007, u l-istrateġija ta' Regolamentazzjoni aħjar). Il-miri tagħha jintlaħqu mill-EQF kemm b'iktar effiċjenza, minħabba l-qafas eħfef tagħha, u kemm b'mod iktar effettiv, minħabba t-trasparenza miżjuda tagħha, l-ambitu usa' tagħha u l-fatt li hija bbażata fuq ir-riżultati tat-tagħlim. Barra minn hekk, l-EQF inbena b'kunsens fost il-partijiet interessati f'kull stadju ta' l-iżvilupp tiegħu. Il-Kummissjoni pproponietu fuq talba ta' l-Istati Membri u l-imsieħba soċjali, u kkonsultathom fit-tul dwar il-formulazzjoni tiegħu.Il-Kummissjoni b'hekk iddeċidiet li tagħżel t-tielet possibilità u tipproponi t-tħassir tad-Deċiżjoni ta' l-1985.3. ELEMENTI ĠURIDIċI TAL-PROPOSTATaqsira ta' l-azzjoni propostaIl-proposta tipprovdi t-tħassir tad-Deċiżjoni tal-Kunsill 85/368/KEE dwar it-tqabbil tal-kwalifiki tat-taħriġ professjonali bejn l-Istati Membri u l-Komunità EwropeaBażi ġuridikaL-Artikolu 150(4) tat-Trattat, li jgħid li azzjoni Komunitarja għandha tappoġġja u tissupplimenta l-azzjoni ta' l-Istati Membri u, b'mod partikolari, kif intqal fil-paragrafu 2 ta' l-Artikolu, ittejjeb it-taħriġ professjonali inizjali, tiffaċilita l-integrazzjoni professjonali u l-integrazzjoni mill-ġdid kif ukoll tiżviluppa skambji ta' tagħrif u esperjenzi fi kwistjonijiet komuni.Il-prinċipju tas-sussidjarjetàIl-prinċipju tas-sussidjarjetà japplika sakemm il-proposta ma taqax taħt il-kompetenza esklussiva tal-Komunità.L-għanijiet tal-proposta ma jistgħux jintlaħqu biżżejjed mill-Istati Membri għar-raġuni li ġejja.- Id-Deċiżjoni trid titħassar fil-livell Komunitarju.Għaldaqstant, il-proposta tikkonforma mal-prinċipju tas-sussidjarjetà.Il-prinċipju tal-proporzjonalitàIl-proposta hija konformi mal-prinċipju tal-proporzjonalità għar-raġuni li ġejja:Tħassar leġiżlazzjoni żejda.L-għażla ta’ l-istrumentiL-istrument propost: Deċiżjoni tal-Parlament Ewropew u tal-Kunsill Deċiżjoni hija neċessarja għat-tneħħija ta' Deċiżjoni eżistenti.4. IMPLIKAZZJONI FUQ IL-BAġITDin il-proposta ma għandha l-ebda implikazzjoni fuq il-baġit tal-Komunità.2007/0234 (COD)Proposta għalDEĊIŻJONI TAL-PARLAMENT EWROPEW U TAL-KUNSILLli tħassar id-Deċiżjoni tal-Kunsill 85/368/KEE dwar it-tqabbil tal-kwalifiki tat-taħriġ professjonali bejn l-Istati Membri u l-Komunità EwropeaIL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 150(4) tiegħu,Wara li kkunsidraw il-proposta mill-Kummissjoni[1],Wara li kkunsidraw l-opinjoni tal-Kumitat Ekonomiku u Soċjali Ewropew[2],Wara li kunsidraw l-opinjoni tal-Kumitat tar-Reġjuni[3],Filwaqt li jaġixxu skond il-proċedura stabbilita fl-Artikolu 251 tat-Trattat[4],Billi:(1) Il-politiki Komunitarji dwar regolamentazzjoni aħjar jenfasizzaw l-importanza tas-semplifikazzjoni tal-leġiżlazzjoni nazzjonali u Komunitarja bħala element kruċjali fit-titjib tal-kompetittività ta’ l-impriżi u għall-ksib ta’ l-għanijiet ta’ l-Aġenda ta’ Liżbona.(2) L-implimentazzjoni tad-Deċiżjoni 85/368/KEE[5] ma kinitx effettiva fil-ksib tal-kumparabilità tal-kwalifiki professjonali għall-benefiċċju tal-ħaddiema li qed ifittxu impjieg fi Stat Membru ieħor.(3) Il-metodi u l-approċċ użat għad-deskrizzjoni u t-tqabbil tal-kwalifiki stipulati fid-Deċiżjoni 85/368/KEE huma differenti minn dawk applikat bħalissa fis-sistemi ta' edukazzjoni u taħriġ.(4) Id-Deċiżjoni 85/368/KEE saret żejda bl-adozzjoni tar-Rakkomandazzjoni tal-Parlament u tal-Kunsill ta' […] dwar it-twaqqif ta’ Qafas Ewropew għall-Kwalifiki għat-tagħlim tul il-ħajja[6].(5) Id-Deċiżjoni 85/368/KEE għandha għalhekk titħassar.ADOTTAW DIN ID-DEĊIŻJONI:Artikolu 1Id-Deċiżjoni 85/368/KEE qiegħda titħassar b'effett minn […]Artikolu 2Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha fil- Ġurnal Uffiċjali ta’ l-Unjoni Ewropea .Artikolu 3Din id-Deċiżjoni hija indirizzata lill-Istati Membri.Magħmula fi Brussell, […]Għall-Parlament Ewropew Għall-KunsillIl-President Il-President [1] ĠU C , , p. .[2] ĠU C , , p. .[3] ĠU C , , p. .[4] ĠU C , , p. .[5] ĠU L 199, 31.7.1999, p. 56.[6] ĠU […]


				|

		52015PC0146

			Proposta għal DEĊIŻJONI TAL-KUNSILL dwar il-pożizzjoni li għandha tiġi adottata f’isem l-Unjoni Ewropea fl-Organizzazzjoni Marittima Internazzjonali matul is-68 sessjoni tal-Kumitat tal-Protezzjoni tal-Ambjent Marin u matul il-95 sessjoni tal-Kumitat tas-Sikurezza Marittima dwar l-adozzjoni ta’ emendi għall-MARPOL, is-SOLAS u l-Linji Gwida tal-2009 dwar is-sistemi għat-tindif tal-gass tal-egżost /* COM/2015/0146 final - 2015/0071 (NLE) */

			   	MEMORANDUM TA’ SPJEGAZZJONI
1.           INTRODUZZJONI
Din il-proposta tal-Kummissjoni tikkonċerna
l-pożizzjoni li stabbiliet l-Unjoni fit-68 sessjoni tal-Kumitat dwar
il-Protezzjoni tal-Ambjent Marittimu tal-IMO u fil-95 sessjoni tal-Kumitat
tas-Sikurezza Marittima tal-IMO fir-rigward ta' tliet (3) emendi fl-istrumenti
tal-IMO stabbiliti b’mod individwali fis-subintestaturi li ġejjin.
1.1         L-emendi fl-Annessi I, II, IV
u V tal-MARPOL
L-MEPC 67 approva l-Preambolu, l-Introduzzjoni u
l-Parti II tal-abbozz tal-Kodiċi Internazzjonali għall-bastimenti li
joperaw f’ilmijiet polari (Kodiċi Polari) bil-ħsieb li jiġu
adottati fil-MEPC 68. Abbozz assoċjat talemendi fl- Annessi I, II, IV u V
tal-MARPOL tal-Konvenzjoni tal-MARPOL ġie approvat ukoll mill- MEPC 67
bil-ħsieb li jiġi adottat fil-MEPC 68. Il-Kodiċi Polari
ġiet żviluppata biex tissupplimenta l-istrumenti tal-IMO
eżistenti sabiex tiżdied is-sikurezza tal-operazzjoni tal-bastimenti
u jittaffa l-impatt fuq in-nies u l-ambjent fl-ilmijiet polari remoti,
vulnerabbli u potenzjalment ħorox.
Dawn il-bidliet fil-MARPOL huma stipulati
fl-Anness 11 fir-rapport tal-MEPC 67 (MEPC 67/20).
Il-paragrafu 9.45 ta' dak ir-rapport jindika li l-bidliet se jiġu
adottati waqt l-MEPC 68.
1.2         Emendi fil-linji gwida
tal-2009 għas-sistemi ta’ tindif tal-gass tal-egżost
Is-Sottokumitat tal-IMO dwar il-Prevenzjoni u
r-Reazzjoni għat-Tniġġis (PPR 2) approva abbozz ta’ emendi
għal-linji gwida tal-2009 għas-sistemi għat-tindif tal-gass
tal-egżost, stipulati fir-Riżoluzzjoni MEPC.184(59), bil-ħsieb
li dawn jiġu adottati fil-MEPC 68. Il-linji gwida tal-2009
għas-sistemi ta’ tindif tal-gass tal-egżost għandhom jipprovdu
ċarezza dwar l-ittestjar ta’ scrubbers konnessi ma’ elementi ta'
makkinarju tal-bastimenti li ma jistgħux jiġu ttestjati
f’tagħbijiet ogħla, jew ma jiġux ittestjati waqt li jkunu
“wieqfa f’port”. L-abbozz ta’ emendi, ibbażat fuq proposti tal-UE,
jikkonċerna l-użu ta’ metodoloġija bbażata fuq il-kalkolu,
bħad-dinamika ta' fluwidu komputazzjonali u/jew l-użu ta’ formuli
empiriċi, li jkunu alternattiva fattibbli għall-kejl u li huma
stabbiliti fit-taqsimiet 6, 6.9, 10.1.2.1(ii) u 10.1.2.2 tal-Linji Gwida
tal-2009.
Dawn il-bidliet għal-Linji Gwida tal-2009
għas-sistemi tat-tindif tal-gass tal-egżost huma stipulati
fl-Anness 1 fir-rapport PPR 2 (PPR 2/21). Il-paragrafu 2.23 ta'
dak ir-rapport jindika li l-bidliet se jiġu adottati waqt l-MEPC 68.
1.3         Emendi tar-regolament SOLAS
II-2/20.3
Il-MSC 94 approva abbozz ta’ emendi
tar-Regolament SOLAS II-2/20.3 li se jippermetti l-operat ta' fannijiet
tal-ventilazzjoni b’inqas tibdiliet fal-arja meta sistema tal-kontroll
tal-kwalità tal-arja tkun fis-seħħ skont il-MSC/Circ.729 dwar
it-Tfassil ta’ linji gwida u skont ir-rakkomandazzjonijiet operazzjonali
għal sistemi tal-ventilazzjoni fi spazji tal-merkanzija ro-ro. L-abbozz
ta’ emendi japplika għal bastimenti tal-merkanzija u
tal-passiġġieri fi spazji għall-vetturi, dawk ta' kategorija
speċjali u dawk ro-ro.
Dawn il-bidliet huma stipulati fl-Anness 11
tar-rapport MSC 94 (MSC 94/21/add.1). Il-Paragrafu 8.7 tar-rapport
MSC 94 (MSC 94/21) jindika li l-bidliet se jiġu adottati fl-MSC 95.
2.           ADOZZJONI TAL-EMENDI TAL-OMI
2.1         Adozzjoni tal-emendi
L-emendi stipulati fil-punti minn 1.1 sa 1.3 ta'
hawn fuq ġew approvati fis-67 sessjoni tal-Kumitat għall-Protezzjoni
tal-Ambjent Marin li ltaqa' bejn it-13 u s-17 ta' Ottubru 2014, fl-94 sessjoni
tal-Kumitat dwar is-Sikurezza Marittima li ltaqa' bejn is-17 u l-21 ta'
November 2014, it-2 sessjoni tas-Sottokumitat dwar il-Prevenzjoni u r-Rispons
għat-Tniġġis li ltaqa' bejn id-19 u t-23 ta' Jannar 2015 u se
jitressqu għall-adozzjoni fit-68 sessjoni tal-Kumitat
għall-Protezzjoni tal-Ambjent Marin bejn il-11 u s-16 ta' Mejju 2015 u
fil-95 sessjoni tal-Kumitat dwar is-Sikurezza Marittima bejn it-3 u t-12 ta' Ġunju
2015.
2.2         Aċċettazzjoni u
dħul fis-seħħ.
Ladarba jiġu adottati
miż-żewġ Kumitati, l-emendi stipulati fil-punti 1.1 u 1.3 ta'
hawn fuq se jitressqu quddiem il-partijiet kontraenti rispettivi sabiex dawn
jesprimu l-kunsens tagħhom li jintrabtu bl-emendi msemmija. Ir-riżoluzzjoni
li se tistabbilixxi l-emendi għal-Linji Gwida tal-2009 għas-sistemi
ta’ tindif tal-gass tal-egżost imsemmija fil-punt 1.2 ta' hawn fuq se
tindika d-data tad-dħul fis-seħħ.
3.           LEĠIŻLAZZJONI U
KOMPETENZI RILEVANTI TAL-UE
3.1         L-emendi għall-Annessi I
u II tal-MARPOL
L-Artikolu 3 tad-Direttiva 2005/35/KE dwar
tniġġis ikkawżat mill-vapuri u dwar l-introduzzjoni ta’ penali,
inklużi pieni kriminali, għal reati ta’ tniġġis,
jistabbilixxi li din id-Direttiva tapplika f’ibħra miftuħa. Xi oqsma
ta’ ilmijiet polari koperti mill-Kodiċi Polari huma kkunsidrati bħala
ibħra miftuħa. Skont l-Artikolu 2, id-Direttiva tapplika għal
skariki ta' sustanzi li jniġġsu, li  għandha tfisser is-sustanzi
koperti mill-Annessi I (żejt) u II (sustanzi likwidi noċivi bil-grossa)
tal-MARPOL 73/78. L-għan tad-Direttiva 2005/35/KE huwa li tinkorpora
fil-liġi tal-UE standards internazzjonali għal tniġġis
ikkawżat mill- vapuri, u li tiżgura li dawk li jniġġsu
jkunu penalizzati b’mod adegwat. Skont l-Artikolu 4 tad-Direttiva, l-Istati
Membri għandhom jiżguraw li r-rimi minn vapuri ta’ sustanzi li
jniġġsu, inkluż każi minuri ta’ tali rimi, fi kwalunkwe
żona msemmija fl-Artikolu 3(1) ikun ikkunsidrat bħala każ
ta’ ksur jekk isir b’intenzjoni, b’nuqqas ta’ ħsieb jew b’negliġenza
serja.
It-taqsimiet relevanti huma stabbiliti fil-Parti
II-A tal-Kodiċi Polari dwar Miżuri ta’ Prevenzjoni
tat-Tniġġis, li l-Kapitoli 1 u 2 tagħhom jittrattaw
il-prevenzjoni tat-tniġġis miż-żejt u l-kontroll tat-tniġġis
minn sustanzi likwidi noċivi trasportati bil-kwantità.
Għaldaqstant, l-emendi li jridu jiġu
adottati fil-MEPC 68, li jintroduċu bidliet fil-MARPOL li
jikkonċernaw il-Kodiċi Polari, se jaffettwaw il-liġi tal-UE
permezz tal-applikazzjoni tad-Direttiva 2005/35/KE.
3.2         Emendi fil-linji gwida tal-2009
għas-sistemi ta’ tindif tal-gass tal-egżost
Il-Linji Gwida tal-2009 għas-sistemi ta’
tindif tal-gass tal-egżost, stipulati fir-Riżoluzzjoni MEPC.184(59),
huma msemmija fl-Anness II tad-Direttiva 2012/33/UE fir-rigward tal-kontenut ta’ kubrit fil-fjuwils
marini bħala mekkaniżmu prinċipali biex
tiġi żgurata l-konformità mad-Direttiva (id-Direttiva dwar il-Kubrit)
f’dak li għandu x’jaqsam ma’ kundizzjonijiet għall-użu ta’
sistemi għat-tindif tal-gass tal-egżost skont dik id-Direttiva, b’mod
partikolari l-użu tal-metodi ta’ tnaqqis tal-emissjonijiet stabbiliti
fl-Artikolu 4c.
L-emendi li jridu jiġu adottati
fil-MEPC 68, li jintroduċu bidliet għal-Linji Gwida tal-2009, se
jaffettwaw il-liġi tal-UE, permezz tal-applikazzjoni tad-Direttiva
2012/33/UE.
3.3       Emendi tar-regolamenti  SOLAS II-2/20.3.1.2.1
Ir-Regolament SOLAS II-2/20.3.1.2.1, li bih hija
rregolata l-kwistjoni ta’ prestazzjoni tas-sistemi ta’ ventilazzjoni, jirreferi
għall-protezzjoni ta’ spazji għall-vetturi, dawk ta' kategorija
speċjali u dawk ro-ro u japplika għall-vapuri
tal-passiġġieri.
L-emendi li jridu jiġu adottati
fil-MSC 95, li jintroduċu bidliet fir-Regolament SOLAS II-2/20.3, se
jaffettwaw il-liġi tal-UE, permezz tal-applikazzjoni tad-Direttiva
2009/45/KE dwar regoli u standards ta’ sigurtà għal vapuri
tal-passiġġieri. L-Artikolu 6(2)(a)(i) jistabbilixxi li l-vapuri
tal-passiġġieri l-ġodda tal-Klassi A għandhom jikkonformaw
bis-sħiħ mar-rekwiżiti tal-Konvenzjoni SOLAS tal-1974, kif
emendata. Barra minn hekk il-Kummissjoni tinnota li d-Direttiva 2009/45/KE fiha
regoli dettaljati dwar is-sistema ta’ ventilazzjoni tal-vapuri tal-passiġġieri
tal-Klassijiet B, C u D, li huma identiċi għal dawk li jinstabu
f’SOLAS, kif stabbilit fil-Kapitolu II tal-Anness I,  il-paragrafu 9 tal-Parti
B.
3.4         Sommarju
Fid-dawl tal-leġiżlazzjoni rilevanti
tal-UE, il-Kummissjoni tqis li l-adozzjoni tal-emendi msemmija hawn fuq u li
mistennija jiġu adottati fil-MEPC 68 u fil-MSC 95 jaqgħu taħt
il-kompetenza esklussiva tal-UE, li l-Unjoni kisbet permezz
tal-Artikolu 3(2) tat-TFUE, minħabba li l-adozzjoni tal-istrumenti
internazzjonali kkonċernati taffettwa r-regoli komuni.
B'konsistenza ma’ ġurisprudenza konsolidata
b’mod tajjeb, anke jekk l-Unjoni mhijiex membru tal-IMO, l-Istati Membri
mhumiex awtorizzati li jieħdu obbligi li x’aktarx se jaffettwaw regoli
tal-UE li ġew adottati għall-ksib tal-għanijiet tat-Trattati,
sakemm dawn ma jkunux awtorizzati li jagħmlu dan permezz ta’
Deċiżjoni tal-Kunsill, fuq proposta mill-Kummissjoni.
4.           Konklużjoni
Il-Kummissjoni għalhekk tipproponi
Deċiżjoni tal-Kunsill dwar il-pożizzjoni li għandha
tiġi adottata f’isem l-Unjoni Ewropea għall-emendi msemmija
fil-paragrafi minn 1.1 sa 1.3 ta' hawn fuq li għandha tiġi
adottata fit-68 sessjoni tal-Kumitat tal-Protezzjoni tal-Ambjent Marin u
fil-95 sessjoni tal-Kumitat tas-Sikurezza Marittima rispettivament.
2015/0071 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tiġi adottata f’isem l-Unjoni Ewropea fl-Organizzazzjoni Marittima
Internazzjonali matul is-68 sessjoni tal-Kumitat tal-Protezzjoni tal-Ambjent
Marin u matul il-95 sessjoni tal-Kumitat tas-Sikurezza Marittima dwar
l-adozzjoni ta’ emendi għall-MARPOL, is-SOLAS u l-Linji Gwida tal-2009
dwar is-sistemi għat-tindif tal-gass tal-egżost
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 100(2) u
l-Artikolu 218(9) tiegħu,
Wara li kkunsidra l-proposta mill-Kummissjoni
Ewropea,
Billi:
(1)       L-azzjoni mill-Unjoni Ewropea
fis-settur tat-trasport marittimu għandu jkollha l-għan li ttejjeb
is-sikurezza marittima u tipproteġi l-ambjent marin.
(2)       Il-Kumitat dwar
il-Protezzjoni tal-Ambjent Marin tal-IMO (MEPC) li ltaqa’ fis-67 sessjoni
tiegħu approva emendi għall-MARPOL. Dawk l-emendi huma mistennija
jiġu adottati fit-68 sessjoni tal-MEPC, li se sir f'Mejju 2015.
(3)       Is-Sottokumitat tal-IMO dwar
il-Prevenzjoni u r-Reazzjoni għat-Tniġġis (PPR) li ltaqa' waqt
it-2 sessjoni tiegħu approva abbozz ta’ emendi għal-Linji Gwida
tal-2009 għal sistemi ta’ tindif tal-gass tal-egżost. Dawk l-emendi
huma mistennija li jiġu adottati fit-68 sessjoni tal-MEPC, li se sir
f'Mejju 2015.
(4)       Waqt l-94 sessjoni
tal-laqgħa tal-Kumitat tas-Sikurezza Marittima (MSC) tal-IMO ġew
approvati emendi għas-SOLAS u l-Konvenzjoni u l-Kodiċi tal-STCW. Dawk
l-emendi huma mistennija li jiġu adottati fil-95 sessjoni tal-MSC, li se
ssir f'Ġunju 2015.
(5)       L-emendi għall-Annessi I
u II tal-Konvenzjoni MARPOL se jintroduċu miżuri assoċjati
mal-adozzjoni tal-abbozz ta’ Kodiċi Internazzjonali għal bastimenti
li joperaw f’ilmijiet polari (Kodiċi Polari), il-Kodiċi Polari
jagħmluha mandatorja. Il-Kodiċi Polari
testendi l-projbizzjoni attwali tal-MARPOL tal-iskariki ta' żejt/likwidi
noċivi fl-Antartiku sal-Ilmijiet Polari. L-Artikolu 4, flimkien
mal-Artikolu 3(1), tad-Direttiva 2005/35/KE tal-Parlament Ewropew u
tal-Kunsill[1],
jistabbilixxi li l-Istati Membri għandhom jiżguraw li l-iskariki minn
vapuri ta’ sustanzi li jniġġsu, inkluż każi minuri ta’ tali
skariki, jitqiesu bħala każ ta’ ksur jekk isiru b’intenzjoni, b’mod
imprudenti jew b’negliġenza serja u jkopri għalhekk dawn il-kwistjonijiet.

(6)       L-emendi għal-Linji Gwida
tal-2009 għal sistemi ta’ tindif tal-gass tal-egżost se
jintroduċu l-użu ta' metodologija msejsa fuq il-kalkolu
għall-ittestjar ta’ scrubbers konnessi ma’ elementi ta' makkinarju
tal-bastimenti li ma jistgħux jiġu ttestjati f’tagħbijiet
ogħla, jew ma jiġux ittestjati waqt li jkunu “wieqfa f’port”.
L-Artikolu 4c u l-Annex II tad-Direttiva 1999/32/KE[2] tal-Kunsill, kif emendata, ikopru dawn
il-kwistjonijiet u l-Anness II inġieb mil-Linji Gwida tal-2009 li se
jiġu emendati.
(7)       L-emendi fis-SOLAS
II-2/20.3.1.2.1 se jippermettu l-operat tal-fannijiet tal-ventilazzjoni
f’għadd imnaqqas ta’ tibdiliet fl-arja meta sistema ta’ kontroll
tal-kwalità tal-arja tkun fis-seħħ għall-vapuri
tal-passiġġieri fi spazji għall-vetturi, dawk ta' kategorija
speċjali u dawk ro-ro. L-Artikolu 6(2)(a)(i)
tad-Direttiva 2009/45/KE tal-Parlament Ewropew u tal-Kunsill[3]
jistabbilixxi li l-vapuri tal-passiġġieri l-ġodda tal-Klassi A
għandhom jikkonformaw bis-sħiħ mar-rekwiżiti
tal-Konvenzjoni SOLAS tal- 1974, kif emendata, inkluż mar-Regolament
II-2/20.3. Għalhekk il-bidliet li għandhom jiġu adottati
se jkollhom effett ġuridiku dirett fuq id-Direttiva 2009/45/KE.
(8)       L-Unjoni la hija Membru
tal-OMI u lanqas hija parti kontraenti għall-konvenzjonijiet u
l-kodiċijiet ikkonċernati. Huwa għalhekk meħtieġ li
l-Kunsill jawtorizza lill-Istati Membri jesprimu l-pożizzjoni tal-Unjoni u
jesprimu l-kunsens tagħhom li jintrabtu b’dawn l-emendi.
ADOTTAT DIN ID-DEĊIŻJONI:
Artikolu 1
Il-pożizzjoni tal-Unjoni fit-68 sessjoni
tal-Kumitat tal-Protezzjoni tal-Ambjent Marin tal-IMO għandha tkun li
taqbel mal-adozzjoni tal-emendi għal dawn li ġejjin:
–
l-Annessi I u II tal-MARPOL kif stipulati fl-Anness
11 tad-Dokument tal-IMO MEPC 67/20;
–
il-Linji Gwida tal-2009 għas-sistemi
tat-tindif tal-gass tal-egżost kif stipulati fl-Anness 1 fid-Dokument
tal-IMO PPR 2/21.
Artikolu 2
Il-pożizzjoni tal-Unjoni
fil-95 sessjoni tal-Kumitat għas-Sikurezza Marittima tal-IMO
għandha tkun li taqbel mal-adozzjoni tal-emenda li ġejja fir-
–
Regolament SOLAS II-2/20.3.1.2.1 kif jistipula
l-Anness 11 tad-Dokument tal-IMO MSC 94/21/add.1.
Artikolu 3
Il-pożizzjoni tal-Unjoni kif stipulata
fl-Artikoli 1 u 2 għandha tiġi espressa mill-Istati Membri li huma
membri tal-IMO billi jaġixxu b’mod konġunt fl-interess tal-Unjoni.
Artikolu 4
Jista’ jsir qbil dwar bidliet formali u minuri
fil-pożizzjoni msemmija fl-Artikoli 1 u 2 mingħajr ma jkun hemm
għalfejn tiġi emendata l-pożizzjoni.
Artikolu 5
L-Istati Membri huma b’dan awtorizzati li
jagħtu l-kunsens tagħhom li jintrabtu, fl-interess tal-Unjoni,
bl-emendi msemmija fl-Artikoli 1 u 2.
Artikolu 6
Din id-Deċiżjoni hija indirizzata
lill-Istati Membri.
Magħmul fi Brussell,
                                                                       Għall-Kunsill
                                                                       Il-President
[1]               Id-Direttiva
2005/35/KE tal-Parlament Ewropew u tal-Kunsill tas-7 ta’ Settembru 2005 dwar
it-tniġġiż ikkawżat
minn
vapuri u l-introduzzjoni ta' sanzjonijiet għal ksur (ĠU L 255,
30.9.2005,
p. 11)
[2]               Id-Direttiva tal-Kunsill 1999/32/KE
tas-26 ta' April 1999 dwar it-tnaqqis tal-kontenut tal-kubrit
f'ċerti karburanti
likwidi u li temenda d-Direttiva
93/12/KEE (ĠU L 121, 11.5.1999, p. 13).
[3]               Id-Direttiva 2009/45/KE tal-Parlament Ewropew u
tal-Kunsill tat-6 ta’ Mejju 2009 dwar regoli u standards ta’ sigurtà
għall-vapuri
tal-passiġġieri (ĠU L 163, 25.6.2009, p. 1)


               IL-KUMMISSJONI EWROPEA
            Brussell, 3.3.2016
            COM(2016) 103 final
            2016/0058(NLE)
            Proposta għal
            DEĊIŻJONI TAL-KUNSILL
            li tikkonkludi Ftehim fil-forma ta’ Skambju ta’ Ittri bejn l-Unjoni Ewropea u r-Repubblika Orjentali tal-Urugwaj skont l-Artikolu XXIV: 6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-Iskeda tar-Repubblika tal-Kroazja fil-kuntest tal-adeżjoni tagħha mal-Unjoni Ewropea

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               •Raġunijiet u għanijiet tal-proposta

               Bl-adeżjoni tar-Repubblika tal-Kroazja, l-Unjoni Ewropea kabbret l-unjoni doganali tagħha. Għaldaqstant, l-Unjoni Ewropea kienet obbligata, skont ir-regoli tal-Organizzazzjoni Dinjija tal-Kummerċ (WTO) (Artikolu XXIV:6 tal-GATT 1994) li tidħol f'negozjati mal-Membri tad-WTO li għandhom drittijiet ta' negozjar fl-iskedi tariffarja tal-Kroazja sabiex ikun hemm qbil dwar aġġustament kumpensatorju. Tali aġġustament ikun dovut jekk l-adozzjoni tar-reġim estern tat-tariffi tal-UE jirriżulta f’żieda fit-tariffi lil hinn mil-livell li għalihom il-pajjiż aderenti rabat lilu nnifsu fid-WTO.

               Fil-15 ta' Lulju 2013, il-Kunsill awtorizza lill-Kummissjoni biex tiftaħ negozjati bis-saħħa tal-Artikolu XXIV:6 tal-GATT 1994. Il-Kummissjoni nnegozjat mal-Membri tad-WTO li għandhom drittijiet ta’ negozjar fir-rigward tal-irtirar ta’ konċessjonijiet speċifiċi li għandhom x’jaqsmu mal-irtirar tal-iskedi tar-Repubblika tal-Kroazja matul l-adeżjoni tagħha fl-Unjoni Ewropea.

               In-negozjati mar-Repubblika Orjentali tal-Urugwaj irriżultaw f'abbozz ta' Ftehim fil-forma ta' Skambju ta' Ittri li ġie inizjalat fit-18 ta' Diċembru 2015 f'Nairobi (il-Ftehim). B’konsegwenza ta’ dan, din il-proposta titlob lill-Kunsill biex jadotta deċiżjoni għall-konklużjoni tal-Ftehim fil-forma ta' Skambju ta' Ittri mar-Repubblika Orjentali tal-Urugwaj. B'mod parallel, qed tiġi ppreżentata proposta separata dwar il-firma ta' dan il-Ftehim.

               •Konsistenza ma’ provvedimenti ta’ politika eżistenti fil-qasam ta’ politika

                  Il-proposta hija konsistenti mal-prattika tal-UE segwita f’adeżjonijiet preċedenti tal-UE.

               •Konsistenza ma' politiki oħra tal-Unjoni

                  Il-proposta ssegwi l-prattika tal-UE li tkun konsistenti mal-azzjoni esterna tal-UE u l-politiki agrikoli.

               2.IL-BAŻI ĠURIDIKA, IS-SUSSIDJARJETÀ U L-PROPORZJONALITÀ

               •Bażi legali

                  L-Artikolu 207 tat-Trattat dwar il-Funzjonament tal-Unjoni Ewropea (TFUE), flimkien mal-Artikolu 218(6)(a) tat-TFUE dwar il-konklużjoni ta’ ftehimiet internazzjonali.

               •Sussidjarjetà (għall-kompetenza mhux esklussiva)

               Il-proposta taqa’ taħt il-kompetenza esklussiva tal-Unjoni, l-Artikolu 3(1)(e) tat-Trattat dwar il-Funzjonament tal-Unjoni Ewropea. Għalhekk, il-prinċipju tas-sussidjarjetà ma japplikax.

               •Proporzjonalità

               Ir-Repubblika Orjentali tal-Urugwaj ġiet effettwata mill-irtirar ta’ konċessjonijiet tal-Kroazja. L-aġġustamenti ta’ kumpens ma jaqbżux id-drittijiet tal-Urugwaj f’dan ir-rigward. Il-proposta hija konformi mal-prinċipju tal-proporzjonalità.

               •Għażla tal-istrument

               Deċiżjoni tal-Kunsill għall-konklużjoni tal-Ftehim hija meħtieġa skont l-Artikolu 218(6)(a) TFUE.

               3.KONSULTAZZJONIJIET MAL-PARTIJIET IKKONĊERNATI

               •Konsultazzjonijiet mal-partijiet ikkonċernati

                  Il-Kunsill (Il-Kumitat dwar il-Politika Kummerċjali) ġie kkonsultat regolarment dwar il-kontenut u l-progress tan-negozjati. Il-Parlament Ewropew (il-Kumitat INTA) ġie infurmat.

               4.L-IMPLIKAZZJONIJIET BAĠITARJI

                  Ara r-Rendikont Finanzjarju.

               5.ELEMENTI OĦRAJN

               •Pjanijiet ta’ implimentazzjoni

               Il-Kummissjoni tipproponi lill-Kunsill li l-Ftehim fil-forma ta’ Skambju ta’ Ittri mar-Repubblika Orjentali tal-Urugwaj jiġi ffirmat f’isem l-Unjoni. B'mod parallel, qed tiġi ppreżentata proposta separata dwar il-firma ta' dan il-Ftehim lill-Kunsill.

               Bħala riżultat tal-Ftehim il-Kummissjoni se tadotta Regoalament ta’ implimentazzjoni li jestendi l-kwoti tar-rata tariffarja li ġejjin, skont l-Artikolu 187(a) tar-Regolament dwar l-Organizzazzjoni Komuni tas-Suq Unika (OKS) (ir-Regolament (UE) Nru 1308/2013):

               –Tiżdied 76 tunnellata mal-kwota tariffarja tal-UE allokata għall-pajjiż (l-Urugwaj)  ‘laħam mingħajr l-għadam tal-annimali bovini, frisk jew imkessaħ; ġewwieni li jittiekel ta’ annimali tal-ifrat, falda ħoxna u falda rqiqa, friska jew imkessħa, numru tat-tariffa tal-prodott ex 0201 30 00 u ex 0206 10 95, biż-żamma tar-rata preżenti fil-kwota ta’ 20%. Il-kwota tariffarja l-ġdida għandha tkun ta’ 4 076 tunnellata;

               –Tiżdied 1 875 tunnellata fil-kwota tariffarja tal-UE "Laħam ta’ annimali tal-ifrat, iffriżat -Ġewwieni li jittiekel ta’ annimali tal-ifrat, iffriżat", numri tariffarji 0202 u 0206.29.91, biż-żamma tar-rata preżenti fil-kwota ta’ 20%. Il-kwota tariffarja l-ġdida għandha tkun ta’ 54 875 tunnellata.

               Il-miżuri ta’ implimentazzjoni rilevanti qed jitħejjew b’mod parallel ma’ din il-proposta.

               2016/0058 (NLE)

               Proposta għal

               DEĊIŻJONI TAL-KUNSILL

               li tikkonkludi Ftehim fil-forma ta’ Skambju ta’ Ittri bejn l-Unjoni Ewropea u r-Repubblika Orjentali tal-Urugwaj skont l-Artikolu XXIV: 6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-Iskeda tar-Repubblika tal-Kroazja fil-kuntest tal-adeżjoni tagħha mal-Unjoni Ewropea

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 207(4), l-ewwel subparagrafu, flimkien mal-Artikolu 218(6)(a) tiegħu,

               Wara li kkunsidra l-proposta mill-Kummissjoni Ewropea,

               Wara li kkunsidra l-kunsens tal-Parlament Ewropew
                  1
               ,

               Billi:

               (1)Fil-15 ta' Lulju 2013, il-Kunsill awtorizza lill-Kummissjoni biex tibda negozjati ma' ċerti Membri oħrajn tal-Organizzazzjoni Dinjija tal-Kummerċ skont l-Artikolu XXIV:6 tal-Ftehim Ġenerali dwar it-Tariffi u l-Kummerċ (GATT) 1994, matul l-adeżjoni mal-Unjoni Ewropea tar-Repubblika tal-Kroazja.

               (2)In-negozjati tmexxew mill-Kummissjoni fil-qafas tad-direttivi ta' negozjar maħruġa mill-Kunsill.

               (3)Dawn in-negozjati ġew konklużi u Ftehim fil-forma ta’ Skambju ta’ Ittri bejn l-Unjoni Ewropea u r-Repubblika Orjentali tal-Urugwaj skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) tal-1994 rigward il-modifika tal-konċessjonijiet fl-iskedi tar-Repubblika tal-Kroazja matul l-adeżjoni tagħha mal-Unjoni Ewropea (“il-Ftehim”) ġie inizjalat fit18 ta’ Diċembru 2015.

               (4)Il-Ftehim ġie ffirmat f’isem l-Unjoni Ewropea fi [...], suġġett għall-konklużjoni tal-Ftehim f’data aktar tard, skont id-Deċiżjoni tal-Kunsill [...].

               (5)Il-Ftehim għandu jiġi konkluż,

               ADOTTA DIN ID-DEĊIŻJONI:

               Artikolu 1

               Il-Ftehim fil-forma ta’ Skambju ta’ Ittri bejn l-Unjoni Ewropea u r-Repubblika Orjentali tal-Urugwaj skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-Iskeda tar-Repubblika tal-Kroazja matul l-adeżjoni tagħha mal-Unjoni Ewropea, huwa b’dan konkluż.

               It-test tal-Ftehimiet huwa mehmuż ma’ din id-Deċiżjoni.

               Artikolu 2

               Il-President tal-Kunsill jaħtar il-persuna bil-kapaċità li tipproċedi, f’isem l-Unjoni Ewropea, għan-notifika prevista f’dan il-Ftehim, sabiex tesprimi l-kunsens tal-Unjoni Ewropea li tkun marbuta b’dan il-Ftehim.

               Artikolu 3

               Din id-Deċiżjoni għandha tidħol fis-seħħ fil-jum tal-adozzjoni tagħha. Tiġi ppubblikata f’Il-Ġurnal Uffiċjali tal-Unjoni Ewropea.

               Id-data tad-dħul fis-seħħ tal-Ftehim tiġi ppubblikata f’Il-Ġurnal Uffiċjali tal-Unjoni Ewropea.

               Magħmul fi Brussell,

                     Għall-Kunsill

                     Il-President

               DIKJARAZZJONI FINANZJARJA LEĠIŻLATTIVA GĦALL-PROPOSTI LI GĦANDHOM IMPATT BAĠITARJU LIMITAT ESKLUSSIVAMENT GĦAN-NAĦA TAD-DĦUL

               1.ISEM TAL-PROPOSTA:

               Proposta għal Deċiżjoni tal-Kunsill li tikkonkludi Ftehim fil-forma ta’ Skambju ta’ Ittri bejn l-Unjoni Ewropea u r-Repubblika Orjentali tal-Urugwaj skont l-Artikolu XXIV: 6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-Iskeda tar-Repubblika tal-Kroazja fil-kuntest tal-adeżjoni tagħha mal-Unjoni Ewropea

               2.LINJI BAĠITARJI:

               Linja tad-dħul:
                     Kapitolu 12 – Dazji doganali u dazji oħrajn

               3.L-IMPATT FINANZJARJU

               ◻    ◻Il-proposta m'għandha l-ebda implikazzjoni finanzjarja

               X Il-proposta m'għandha l-ebda impatt finanzjarju fuq in-nefqa iżda għandha impatt finanzjarju fuq id-dħul

               ◻    ◻Il-proposta għandha impatt finanzjarju fuq dħul assenjat — l-effett huwa kif ġej:

               (EUR miljun sa punt deċimali wieħed
                  2
               )

                        Linja tad-dħul
                           3

                        Sena N

                        Sena N+1

                        1.3

                        1.3

                        Is-sitwazzjoni wara l-azzjoni

                        Linja tad-dħul:

                        [n+1]

                        [n+2]

                        [n+3]

                        [n+4]

                        [n+5]

                        1.3

                        1.3

                        1.3

                        1.3

                        1.3

               4.MIŻURI KONTRA L-FRODI

               Ser japplikaw miżuri ġenerali kontra l-frodi assoċjati mal-amministrazzjoni ta’ kwoti doganali u kwantitattivi tal-UE.

               5.KUMMENTI OĦRA

               (metodu/formula użata għall-kalkolu ta’ dħul): Il-alur medju ta’ unità ta’ importazzjonijiet kummerċjali simili għas-snin 2012–2014 assenjati skont il-volumi tal-kwoti tariffarji l-ġodda immultiplikati b’dazju fil-kwota (20%) nieqes 25% għall-ispejjeż tal-ġbir. Għas-snin sussegwenti, il-valur tal-unità qed jitqies bħala kostanti.

                     (1)
                  ĠU C […], […], p. […].

                     (2)
                  L-ammonti għal kull sena jeħtieġ li jkunu stima bbażata fuq il-formula taħt it-taqsima 5 b’nota f’qiegħ il-paġna li tindika dan, pereż. "ammont indikattiv ibbażat fuq formula maqbula". Għas-sena tal-bidu, l-ammont annwali huwa normalment imħallas mingħajr tnaqqis jew pro rata.

                     (3)
                  F’dak li għandu x’jaqsam mar-riżorsi proprji tradizzjonali (dazji agrikoli, imposti fuq iz-zokkor, dazji doganali) jeħtieġ li l-ammonti indikati jkunu ammonti netti, jiġifieri ammonti grossi wara t-tnaqqis ta’ 25 % tal-kostijiet tal-ġbir.

    ---documentbreak---

               IL-KUMMISSJONI EWROPEA
            Brussell, 3.3.2016
            COM(2016) 103 final
            ANNESS
            tal-
            Proposta għal Deċiżjoni tal-Kunsill
            li tikkonkludi Ftehim fil-forma ta’ Skambju ta’ Ittri bejn l-Unjoni Ewropea u r-Repubblika Orjentali tal-Urugwaj skont l-Artikolu XXIV: 6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-Iskeda tar-Repubblika tal-Kroazja fil-kuntest tal-adeżjoni tagħha mal-Unjoni Ewropea

               FTEHIM FIL-FORMA TA’ SKAMBJU TA’ ITTRI

               Bejn l-Unjoni Ewropea u r-Repubblika Orjentali tal-Urugwaj skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-iskedi tar-Repubblika tal-Kroazja matul l-adeżjoni tagħha fl-Unjoni Ewropea

               A. Ittra mill-Unjoni Ewropea

               Brussell, …………..

               Sinjur/Sinjura,

               Wara n-negozjati skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ tal-1994 (GATT) fir-rigward tal-modifika fl-Iskeda tar-Repubblika tal-Kroazja matul l-adeżjoni tagħha mal-Unjoni Ewropea, għandi l-unur nipproponi dan li ġej:

               L-Unjoni Ewropea għandha tinkludi fl-iskeda tagħha, għat-territorju doganali tal-UE 28, il-konċessjonijiet li jinsabu fl-iskeda tal-UE 27 bil-modifiki li ġejjin:

               Tiżdied 76 tunnellata mal-kwota tariffarja tal-UE allokata għall-pajjiż (l-Urugwaj)  ‘laħam mingħajr l-għadam tal-annimali bovini, frisk jew imkessaħ; ġewwieni li jittiekel ta’ annimali tal-ifrat, falda ħoxna u falda rqiqa, friska jew imkessħa, numru tat-tariffa tal-prodott ex 0201 30 00 u ex 0206 10 95, biż-żamma tar-rata preżenti fil-kwota ta’ 20%. Il-kwota tariffarja l-ġdida għandha tkun ta’ 4 076 tunnellata;

               Tiżdied 1 875 tunnellata fil-kwota tariffarja tal-UE "Laħam ta’ annimali tal-ifrat, iffriżat -Ġewwieni li jittiekel ta’ annimali tal-ifrat, iffriżat", numri tariffarji 0202 u 0206.29.91, biż-żamma tar-rata preżenti fil-kwota ta’ 20%. Il-kwota tariffarja l-ġdida għandha tkun ta’ 54 875 tunnellata.

               L-Unjoni Ewropea u l-Urugwaj għandhom jgħarrfu lil xulxin meta jkunu tlestew il-proċeduri interni tagħhom għad-dħul fis-seħħ tal-ftehim. Il-ftehim jidħol fis-seħħ fi żmien 14-il jum wara d-data tal-wasla tal-aħħar notifika.

               Inkun obbligat jekk tikkonferma li l-Gvern tiegħek jaqbel mal-kontenut ta’ din l-ittra. Jekk dan huwa l-każ, din l-ittra u l-konferma tiegħek flimkien għandhom jikkostitwixxu Ftehim fil-forma ta’ Skambju ta’ Ittri bejn l-Unjoni Ewropea u l-Urugwaj.

               Nassigurak, Sinjur/Sinjura, mill-ikbar stima li għandi lejk.

               Għall-Unjoni Ewropea

               B. Ittra mir-Repubblika Orjentali tal-Urugwaj

               Brussell, …………..

               Sinjur/Sinjura,

               Għandi l-unur ngħarrfek li rċevejt l-ittra tiegħek ta’ ...........…, li tgħid hekk:

               Wara n-negozjati skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ 1994 (GATT) fir-rigward tal-modifika fl-Iskeda tar-Repubblika tal-Kroazja matul l-adeżjoni tagħha mal-Unjoni Ewropea, għandi l-unur nipproponi dan li ġej:

               L-Unjoni Ewropea għandha tinkludi fl-iskeda tagħha, għat-territorju doganali tal-UE 28, il-konċessjonijiet li jinsabu fl-iskeda tal-UE 27 bil-modifiki li ġejjin:

               Tiżdied 76 tunnellata mal-kwota tariffarja tal-UE allokata għall-pajjiż (l-Urugwaj)  ‘laħam mingħajr l-għadam tal-annimali bovini, frisk jew imkessaħ; ġewwieni li jittiekel ta’ annimali tal-ifrat, falda ħoxna u falda rqiqa, friska jew imkessħa, numru tat-tariffa tal-prodott ex 0201 30 00 u ex 0206 10 95, biż-żamma tar-rata preżenti fil-kwota ta’ 20%. Il-kwota tariffarja l-ġdida għandha tkun ta’ 4 076 tunnellata;

               Tiżdied 1 875 tunnellata fil-kwota tariffarja tal-UE "Laħam ta’ annimali tal-ifrat, iffriżat -Ġewwieni li jittiekel ta’ annimali tal-ifrat, iffriżat", numri tariffarji 0202 u 0206.29.91, biż-żamma tar-rata preżenti fil-kwota ta’ 20%. Il-kwota tariffarja l-ġdida għandha tkun ta’ 54 875 tunnellata.

               L-Unjoni Ewropea u l-Urugwaj għandhom jgħarrfu lil xulxin meta jkunu tlestew il-proċeduri interni tagħhom għad-dħul fis-seħħ tal-ftehim. Il-ftehim jidħol fis-seħħ fi żmien 14-il jum wara d-data tal-wasla tal-aħħar notifika.

               Inkun obbligat jekk tikkonferma li l-Gvern tiegħek jaqbel mal-kontenut ta’ din l-ittra. Jekk dan huwa l-każ, din l-ittra u l-konferma tiegħek flimkien għandhom jikkostitwixxu Ftehim fil-forma ta’ Skambju ta’ Ittri bejn l-Unjoni Ewropea u l-Urugwaj."

               B’dan għandi l-unur nesprimi l-qbil tal-Gvern tiegħi ma’ din l-ittra.

               F'isem ir-Repubblika Orjentali tal-Urugwaj